2. ลักษณะการประกอบธุรกิจ

(1) ประวัติความเป็นมา การเปลี่ยนแปลงและพัฒนาการที่สำคัญ

ปี 2521 เปิดดำเนินกิจการ โรงพยาบาลกรุงธน ขนาด 130 เตียง ตั้งอยู่แขวงสำเหร่
เขตธนบุรีกรุงเทพมหานคร รับรักษาโรคทั่วไป (General Hospital)
โดยมีวัตถุประสงค์ให้เป็นโรงพยาบาลเอกชนที่ทันสมัยในย่านฝั่งธนบุรี ซึ่งขณะนั้นในบริเวณรัศมี 5
ก.ม. ยังไม่มีโรงพยาบาลเอกชนอื่นเปิดดำเนินการ

ปี 2532 จดทะเบียนเข้าเป็นบริษัทในตลาดหลักทรัพย์แห่งประเทศไทย

ปี 2537 แปรสภาพจากบริษัทจำกัด เป็นบริษัทมหาชนจำกัด
โดยกำหนดสัดส่วนการถือหุ้นชาวต่างประเทศไว้ไม่เกินร้อยละ 30
และจ่ายเงินปันผลกำไรไม่ต่ำกว่าร้อยละ 70

ปี 2538 เปิดสาขาโรงพยาบาลกรุงธน 2 ขนาด 100 เตียง ตั้งอยู่แขวงบางประกอก
เขตราษฎร์บูรณะ กรุงเทพมหานคร ด้วยการเช่าอาคารโดยมีสัญญา 20 ปี และมีสิทธิต่อสัญญาได้

ปี 2539 เปิดใช้อาคาร 12 ชั้นที่สร้างขึ้นใหม่เพื่อขยายบริการโรงพยาบาลกรุงธน 1
ให้มีเตียงรับผู้ป่วยในเพิ่มขึ้นเป็น 300 เตียง

ปี 2543 ได้ลงทุนในบริษัทย่อย คือ บริษัท เฮลธ์ลิ้งค์ จำกัด เพื่อทำกิจการด้าน Long Stay
ซึ่งโครงการนี้ได้รับการสนับสนุนจากรัฐบาล
สำหรับรองรับชาวต่างประเทศที่เข้ามาพำนักระยะยาวและใช้บริการด้านสุขภาพในประเทศไทย

ปี 2547 บริษัทฯ รับชำระเงินทุนจดทะเบียนของบริษัทฯ ครบ 150 ล้านบาท

ปี 2550 บริษัทฯ ได้ขายบริษัท เฮลธ์ลิ้งค์ จำกัด ซึ่งเป็นบริษัทย่อย เมื่อวันที่ 6 สิงหาคม 2550

ปี 2551 บริษัท เอสเอ็มอี โฮลดิ้งค์ จำกัด (บริษัทร่วม) ได้ติดต่อขอซื้อคืนหุ้นทั้งหมด ซึ่งบริษัทฯ
ได้ขายคืนให้เมื่อวันที่ 11 มกราคม 2551 คิดเป็นมูลค่า 11 ล้านบาท

(2) ภาพรวมการประกอบธุรกิจของบริษัทฯ บริษัทย่อย และบริษัทร่วม

  ก) การประกอบธุรกิจของบริษัทฯ

บริษัทฯ ประกอบธุรกิจโรงพยาบาลเอกชนในกรุงเทพมหานคร 2 แห่ง
ผู้ป่วยที่มาใช้บริการแบ่งได้เป็น 2 กลุ่ม ได้แก่

1. กลุ่มที่จ่ายค่ารักษาพยาบาลตามอัตราจริง เช่น ผู้ป่วยที่จ่ายค่าบริการด้วยตนเอง
ผู้ป่วยที่ประกันชีวิตไว้กับบริษัทประกัน ผู้ที่บาดเจ็บจากการประสบอุบัติเหตุตาม พ.ร.บ.ยานพาหะนะ
และผู้ที่บาดเจ็บจากการทำงาน ซึ่งการคิดค่ารักษาพยาบาลผู้ป่วยกลุ่มนี้สะท้อนตามต้นทุนที่แท้จริง
ถ้ามีผู้มาใช้บริการยิ่งมากก็จะเกิดผลกำไรเพิ่มขึ้น

2. กลุ่มเหมาจ่ายค่ารักษาพยาบาลตามโครงการประกันสุขภาพของภาครัฐ เช่น ประกันสังคม
และประกันสุขภาพถ้วนหน้า
โดยโรงพยาบาลได้รับเงินค่ารักษาพยาบาลตามจำนวนบุคคลที่ขึ้นทะเบียนไว้และใช้บริการได้ไม่จำกัด
ซึ่งตั้งแต่ปี 2551 เป็นต้นไป บริษัทฯ ได้ทำหนังสือระงับการต่อสัญญากับโครงการประกันสังคม
ที่เคยให้บริการในโรงพยาบาลกรุงธน 1 และ โรงพยาบาลกรุงธน 2

  ข) การประกอบธุรกิจของบริษัทย่อย และบริษัทร่วม

ตั้งแต่ปี 2543 บริษัทฯ ถือหุ้นใหญ่ในบริษัท เฮล์ธลิ้งค์ จำกัด ซึ่งประกอบธุรกิจโรงแรม
รีสอร์ท ชื่อ นอร์ทเทอร์นเฮอริเทจ รีสอร์ท กอล์ฟ แอนด์ สปา (Northern Heritage Resort
Golf & Spa) ให้บริการทั่วไปในเรื่องห้องพัก การจัดเลี้ยง การจัดสัมมนา
และให้บริการลูกค้าที่ต้องการพักระยะยาวและเพื่อสุขภาพ โดยโรงแรมได้เริ่มเปิดให้บริการเมื่อต้นปี
2545 และเป็นผู้ถือหุ้นของบริษัทไทยลองสเตย์ จำกัด (TLM) ที่รัฐบาลเป็นผู้ถือหุ้นใหญ่

ในปี 2550 บริษัท เฮล์ธลิ้งค์ จำกัด ได้รับการติดต่อขอซื้อกิจการ ซึ่งคณะกรรมการของบริษัท
เฮล์ธลิ้งค์ จำกัด มีความเห็นให้ขายกิจการ และบริษัทฯ ในฐานะผู้ถือหุ้นใหญ่ ไม่ขัดข้อง
จึงได้ดำเนินการขายบริษัทย่อยไปเมื่อวันที่ 6 สิงหาคม 2550 คิดเป็นมูลค่า 131.61 ล้านบาท

(3) โครงสร้างการถือหุ้นของบริษัท

โครงสร้างรายได้

บริษัทฯ มีรายได้หลักจากการดำเนินการดังนี้

+-------------------------------------------------------+--------------+
| โครงสร้างรา                                            | หน่วย : พันบาท |
| ยได้และสัดส่วนของรายได้รวมตามงบการเงินรวม ณ 31 ธันวาคม 2550 |              |
+-------------------------------------------------------+--------------+

[TABLE]

  (4) เป้าหมายการดำเนินธุรกิจ

บริษัทฯมีเป้าหมายพัฒนาโรงพยาบาลให้มีคุณภาพครอบคลุมทุกด้านอย่างมีมาตรฐาน
สร้างสรรค์บริการที่ประทับใจแก่ผู้มาใช้บริการโดยพัฒนาบุคลากรให้มีคุณภาพยิ่งขึ้นซึ่งจะส่งผลให้มีผู้มาใช้บริการอย่างต่อเนื่องและเพิ่มมากขึ้น